CELEX: 32014R0484
Language: hu
Date: 2014-05-12 00:00:00
Title: A Bizottság 484/2014/EU végrehajtási rendelete ( 2014. május 12. ) a központi szerződő fél feltételezett tőkéjére vonatkozó, a 648/2012/EU európai parlamenti és tanácsi rendeletnek megfelelő végrehajtás-technikai standardok megállapításáról  EGT-vonatkozású szöveg

13.5.2014   
            
            
               HU
            
            
               Az Európai Unió Hivatalos Lapja
            
            
               L 138/57
            
         A BIZOTTSÁG 484/2014/EU VÉGREHAJTÁSI RENDELETE
   (2014. május 12.)
   a központi szerződő fél feltételezett tőkéjére vonatkozó, a 648/2012/EU európai parlamenti és tanácsi rendeletnek megfelelő végrehajtás-technikai standardok megállapításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a tőzsdén kívüli származtatott ügyletekről, a központi szerződő felekről és a kereskedési adattárakról szóló, 2012. július 4-i 648/2012/EU európai parlamenti és tanácsi rendeletre (1) és különösen annak 50a. cikke (4) bekezdésének harmadik albekezdésére és 50c. cikke (3) bekezdésének harmadik albekezdésére,
   mivel:
   
               (1)
            
            
               Az 575/2013/EU európai parlamenti és tanácsi rendeletnek (2) megfelelően az Unióban letelepedett intézmények a szavatolótőke-követelményeknek való megfelelésükről jelenleg negyedévente tesznek jelentést. Annak érdekében, hogy minimális legyen a következetlenség az intézmények számára megállapított vonatkozási időpontok, illetve a központi szerződő felek számára a feltételezett tőke kiszámításához és a kapcsolódó adatszolgáltatáshoz megállapított időpontok között, a központi szerződő felek számára előírt vonatkozási időpontoknak indokolt tartalmazniuk legalább az intézmények számára már megállapított vonatkozási időpontokat. A feltételezett tőkéhez kapcsolódó adatszolgáltatás nagyobb gyakorisága azonban figyelembe venné azt a tényt is, hogy a harmadik országokban letelepedett klíringtagok adatszolgáltatási időpontjai esetleg eltérőek. Emellett nagyok lehetnek a különbségek a szavatolótőke-követelmények között, így a klíringtagok és illetékes hatóságaik – az említett követelmények naprakész áttekintése céljából – esetleg a negyedévinél gyakrabban szándékoznak ellenőrizni a szóban forgó kitettségeket.
            
         
               (2)
            
            
               Szokásos körülmények között helyénvaló, hogy a központi szerződő felek számára megállapított adatszolgáltatási időpont legfeljebb egy héttel haladja meg a kiszámítás időpontját. Egy hét elegendő idő a központi szerződő felek számára ahhoz, hogy az előírt adatok bejelentését megelőzően végrehajtsák a belső ellenőrzéseket, és lezárják a szükséges jóváhagyási eljárást. Amennyiben a központi szerződő fél teljes mértékben automatizált rendszert fejleszt ki, az adatszolgáltatás időpontja megközelítheti a kiszámítás időpontját. Jelenleg azonban a központi szerződő feleknek esetleg nincs kapacitásuk arra, hogy a teljes folyamatot ezen az időn belül lezárják, következésképpen ki kell dolgozniuk belső eljárásaikat, és meg kell teremteniük a szükséges infrastruktúrát, hogy erre képesek legyenek. Ennek ismeretében átmeneti rendelkezést kell bevezetni, hogy a központi szerződő feleknek elegendő idejük legyen a szükséges belső eljárások és infrastruktúra kialakítására, ugyanakkor meg tudják kezdeni a feltételezett tőkére vonatkozó adatszolgáltatást klíringtagjaik felé.
            
         
               (3)
            
            
               A 648/2012/EU rendelet szerint egy klíringtag nemteljesítése esetén a veszteségeket elsődlegesen az alapletét, valamint magának a nemteljesítő tagnak a garanciaalapba befizetett hozzájárulása fedezné. Amennyiben ezek nem bizonyulnak elegendőnek, a veszteségeket a központi szerződő felek által a megfelelő többlépcsős veszteségfedezéshez biztosított előfinanszírozott pénzügyi forrásból, valamint a teljesítő tagok előfinanszírozott garanciaalaphoz való hozzájárulásaiból kell fedezni. Ebben az időszakban fokozni kell az adatszolgáltatás gyakoriságát, hogy a többi teljesítő klíringtag és az illetékes hatóságok naprakész információval rendelkezzenek a klíringtagok szavatolótőke-követelményeinek kiszámításához szükséges feltételezett tőkéről. A központi szerződő feleknek rendelkezniük kell a megfelelő technikai kapacitással és belső eljárásokkal, hogy az említett stresszhelyzetekben ki tudják számítani a feltételezett tőkére vonatkozó adatokat, és továbbítsák azokat.
            
         
               (4)
            
            
               A 648/2012/EU rendeletnek megfelelően a központi szerződő félnek egy hónapon belül újra fel kell töltenie a többlépcsős veszteségfedezéshez biztosított előfinanszírozott saját pénzügyi forrásait. Ezért az említett helyzetekben a számítás és az adatszolgáltatás gyakoriságának nagyobbnak kell lennie a szokásosnál. A feltételezett tőkéhez kapcsolódó napi szintű adatszolgáltatás kevésbé lenne mérvadó, mivel egy klíringtag nemteljesítése esetén a teljes veszteség megállapításához időre lehet szükség. Tekintettel arra, hogy az illetékes hatóságok különböző forgatókönyvek széles körével kerülhetnek szembe, lehetőséget kell biztosítani számukra ahhoz, hogy stresszhelyzetben – a központi szerződő fél rendelkezésére álló (mind maga a központi szerződő fél, mind a klíringtagok által biztosított) előre finanszírozott pénzügyi források tényleges vagy előre jelzett kimerülésének mértékét figyelembe vevő helyzetelemzés alapján – nagyobb gyakoriságú adatszolgáltatást írjanak elő. A nagyobb gyakoriságot indokolt addig alkalmazni, amíg az említett pénzügyi források újra el nem érik a megfelelő jogszabályokban előírt szintet.
            
         
               (5)
            
            
               Az újonnan bevezetett adatszolgáltatási követelményekre tekintettel a nagyobb gyakoriságú adatszolgáltatás stresszhelyzetben komoly terhekkel járhat. A technikai megvalósítás szempontjából ez legalábbis egyes központi szerződő felek számára kihívást jelenthet. Ennek enyhítése érdekében helyénvaló későbbi kezdő időpontot megállapítani a nagyobb gyakoriságú adatszolgáltatási követelmény alkalmazására. Ez lehetővé teszi a központi szerződő felek számára, hogy fejlesszék belső eljárásaikat, és korszerűsítsék rendszereiket.
            
         
               (6)
            
            
               E rendelet előírásai szorosan összekapcsolódnak, mivel a központi szerződő fél feltételezett tőkéjének kiszámítására és a megfelelő adatszolgáltatásra vonatkoznak. Annak érdekében, hogy biztosítsuk ezen, egy időben hatályba léptetendő rendelkezések koherenciáját, és elősegítsük, hogy a betartásukra kötelezett személyek átfogóan szemlélhessék őket és könnyen hozzájuk férhessenek, célszerű a 648/2012/EU rendelet által előírt, minden erre vonatkozó végrehajtás-technikai standardot egyetlen rendeletbe foglalni.
            
         
               (7)
            
            
               Ez a rendelet az Európai Bankhatóság (EBH) által a Bizottságnak benyújtott végrehajtás-technikai standardtervezeteken alapul.
            
         
               (8)
            
            
               Az Európai Bankhatóság nyilvános konzultációkat bonyolított le az e rendelet alapját képező végrehajtás-technikai standardtervezetekről, elemezte az esetleges kapcsolódó költségeket és hasznot, továbbá kikérte az 1093/2010/EU európai parlamenti és tanácsi rendelet (3) 37. cikkével összhangban létrehozott banki érdekképviseleti csoport véleményét,
            
         ELFOGADTA EZT A RENDELETET:
   1. cikk
   A 648/2012/EU rendelet 50a. cikkének (3) bekezdésében előírt számítás gyakorisága és időpontjai
   (1)   A 648/2012/EU rendelet 50a. cikke (3) bekezdésében meghatározottaknak megfelelően a számítást havi gyakorisággal kell elvégezni, kivéve az e rendelet 3. cikkének (1) bekezdésében előírt mérlegelési jogkör gyakorlása esetén, ebben az esetben a számítást heti vagy napi gyakorisággal kell elvégezni.
   (2)   Amennyiben a számítás (1) bekezdésben említett gyakorisága havi, a központi szerződő fél a következők mindegyikét alkalmazza:
   
               a)
            
            
               a számítás vonatkozási napjai a következők:
               január 31., február 28. (szökőévben február 29.), március 31., április 30., május 31., június 30., július 31., augusztus 31., szeptember 30., október 31., november 30., december 31.;
            
         
               b)
            
            
               azok a napok, amikor a központi szerződő fél elvégzi a számítást (számítási nap) a következők:
               február 1., március 1., április 1., május 1., június 1., július 1., augusztus 1., szeptember 1., október 1., november 1., december 1., január 1..
            
         (3)   Amennyiben az (1) bekezdésben említett gyakoriság heti vagy napi, az első számítás napja az illetékes hatóság általi megkeresés napját követő nap. Az első vonatkozási nap az illetékes hatóság általi megkeresés napja. Az ezt követő számítások esetében a vonatkozási nap a számítás napját megelőző nap. Heti gyakoriságú számítás esetén a számítás napjai között 5 munkanapnak kell eltelnie.
   (4)   Amennyiben a számítási nap munkaszüneti nap, szombat vagy vasárnap, a számítást a következő munkanapon kell elvégezni.
   2. cikk
   A 648/2012/EU rendelet 50c. cikkének (2) bekezdésében és 89. cikkének (5a) bekezdésében előírt adatszolgáltatás gyakorisága, időpontjai és egységes formátuma
   (1)   A 648/2012/EU rendelet 50c. cikkének (2) bekezdésében és adott esetben a 648/2012/EU rendelet 89. cikke (5a) bekezdésének harmadik albekezdésében előírt adatszolgáltatást havi gyakorisággal kell elvégezni, kivéve az e rendelet 3. cikkének (1) bekezdésében előírt mérlegelési jogkör gyakorlása esetén, ebben az esetben az adatszolgáltatás heti vagy napi gyakoriságú.
   (2)   Amennyiben az adatszolgáltatásra az (1) bekezdésnek megfelelően havonta kerül sor, az adatszolgáltatást a számítás 1. cikkben megállapított időpontjától számítva a lehető leghamarabb, de legkésőbb öt munkanapon belül kell teljesíteni.
   (3)   Amennyiben az adatszolgáltatás (1) bekezdésben említett gyakorisága napi vagy heti, az adatszolgáltatás időpontja a számítási napot követő nap.
   (4)   Amennyiben az adatszolgáltatás időpontja munkaszüneti nap, szombat vagy vasárnap, az adatszolgáltatást a következő munkanapon kell elvégezni.
   (5)   A központi szerződő felek az (1) bekezdésben említett adatszolgáltatásra az I. mellékletben található táblát (A feltételezett tőkére vonatkozó adatok) használják, amelyet a II. mellékletben található útmutatónak (Útmutató a feltételezett tőkéhez kapcsolódó adatszolgáltatáshoz) megfelelően töltenek ki.
   3. cikk
   A 648/2012/EU rendelet 50a. cikkének (3) bekezdése szerinti számítás és az 50c. cikkének (2) bekezdése szerinti adatszolgáltatás nagyobb gyakoriságának feltételei
   (1)   A klíringtagként eljáró intézmény illetékes hatósága előírhatja azon központi szerződő fél számára, amelyben az említett intézmény klíringtag, hogy a következő helyzetek bármelyikének fennállása esetén az 1. cikk (1) bekezdésében említett számítást és a 2. cikk (1) bekezdésében említett adatszolgáltatást napi vagy heti gyakorisággal hajtsa végre:
   
               a)
            
            
               amennyiben egy klíringtag nemteljesítését követően a központi szerződő félnek fel kell használnia azon előre finanszírozott pénzügyi források egy részét, amelyekkel a 648/2012/EU rendelet 43. cikkének megfelelően hozzájárult a többlépcsős veszteségfedezéshez;
            
         
               b)
            
            
               amennyiben egy klíringtag nemteljesítését követően a központi szerződő félnek a 648/2012/EU rendelet 42. cikkének megfelelően fel kell használnia a teljesítő klíringtagok garanciaalaphoz nyújtott hozzájárulásait.
            
         (2)   Az illetékes hatóságok az előre finanszírozott pénzügyi források tényleges vagy előre jelzett kimerülésének mértéke alapján döntenek az (1) bekezdésben előírt napi vagy heti gyakoriság mellett.
   (3)   Amennyiben az illetékes hatóságok az (1) bekezdés a) pontjának megfelelően a központi szerződő fél számára a számítás és adatszolgáltatás tekintetében nagyobb gyakoriságot írnak elő, az addig alkalmazandó, amíg a központi szerződő fél által a többlépcsős veszteségfedezéshez biztosított előfinanszírozott pénzügyi források újra el nem érik a 153/2013/EU felhatalmazáson alapuló bizottsági rendelet (4) 35. cikkében meghatározott szintet.
   (4)   Amennyiben az illetékes hatóságok az (1) bekezdés b) pontjának megfelelően a központi szerződő fél számára a számítás és adatszolgáltatás tekintetében nagyobb gyakoriságot írnak elő, az addig alkalmazandó, amíg a központi szerződő fél teljesítő tagjai által a garanciaalaphoz biztosított hozzájárulások újra el nem érik a 648/2012/EU felhatalmazáson alapuló bizottsági rendelet 42. cikkében meghatározott szintet.
   4. cikk
   Átmeneti rendelkezés
   A 2. cikk (2) bekezdésétől eltérve az e rendelet alkalmazásának kezdetétől 2014. december 31-ig tartó időszakban a központi szerződő feleknek a szóban forgó bekezdésben említett adatszolgáltatást a lehető legkorábban, de legkésőbb a vonatkozási napot követően tizenöt munkanappal kell teljesíteniük.
   5. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   A rendelet 2014. június 2-től alkalmazandó, kivéve az 1. cikk (3) bekezdését, a 2. cikk (3) bekezdését és a 3. cikket, amelyeket 2015. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. május 12-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  Az Európai Parlament és a Tanács 2012. július 4-i 648/2012/EU rendelete a tőzsdén kívüli származtatott ügyletekről, a központi szerződő felekről és a kereskedési adattárakról (HL L 201., 2012.7.27., 1. o.).
   
      (2)  Az Európai Parlament és a Tanács 2013. június 26-i 575/2013/EU rendelete a hitelintézetekre és befektetési vállalkozásokra vonatkozó prudenciális követelményekről és a 648/2012/EU rendelet módosításáról (HL L 176., 2013.6.27., 1. o.).
   
      (3)  Az Európai Parlament és a Tanács 2010. november 24-i 1093/2010/EU rendelete az európai felügyeleti hatóság (Európai Bankhatóság) létrehozásáról, a 716/2009/EK határozat módosításáról és a 2009/78/EK bizottsági határozat hatályon kívül helyezéséről (HL L 331., 2010.12.15., 12. o.).
   
      (4)  A Bizottság 2012. december 19-i 153/2013/EU felhatalmazáson alapuló rendelete a 648/2012/EU európai parlamenti és tanácsi rendeletnek a központi szerződő felekre vonatkozó követelményekről szóló szabályozási technikai standardok tekintetében történő kiegészítéséről (HL L 52., 2013.2.23., 41. o.).
   
      I. MELLÉKLET
      A feltételezett tőkére vonatkozó adatok
      
                  Azonosító
               
               
                  Tétel
               
               
                  Jogi hivatkozások
               
               
                  Összeg
               
            
                  10
               
               
                  Központi szerződő fél
               
               
                  —
               
               
                   
               
            
                  20
               
               
                  A garanciaalap azonosítója
               
               
                  A 648/2012/EU rendelet 50c. cikkének (1) bekezdése
               
               
                   
               
            
                  30
               
               
                  A kiszámítás időpontja
               
               
                  A 484/2014/EU bizottsági végrehajtási rendelet 1. cikkének (2) bekezdése
               
               
                   
               
            
                  40
               
               
                  Feltételezett tőke (KCCP)
               
               
                  A 648/2012/EU rendelet 50c. cikke (1) bekezdésének a) pontja
               
               
                   
               
            
                  50
               
               
                  Az előre finanszírozott hozzájárulások összege (DFCM)
               
               
                  A 648/2012/EU rendelet 50c. cikke (1) bekezdésének b) pontja
               
               
                   
               
            
                  60
               
               
                  Az előre finanszírozott pénzügyi források azon összege, amelyet a többi klíringtag által a garanciaalapba befizetett hozzájárulások (DFCCP) felhasználását megelőzően kell felhasználni
               
               
                  A 648/2012/EU rendelet 50c. cikke (1) bekezdésének c) pontja
               
               
                   
               
            
                  70
               
               
                  Az összes klíringtag száma (N)
               
               
                  A 648/2012/EU rendelet 50c. cikke (1) bekezdésének d) pontja
               
               
                   
               
            
                  80
               
               
                  Koncentrációs tényező (β)
               
               
                  A 648/2012/EU rendelet 50c. cikke (1) bekezdésének e) pontja
               
               
                   
               
            
                  90
               
               
                  Az alapletét teljes összege
               
               
                  A 648/2012/EU rendelet 89. cikke (5a) bekezdésének harmadik albekezdése
               
               
                   
               
            
   
      II. MELLÉKLET
      ÚTMUTATÓ A FELTÉTELEZETT TŐKÉHEZ KAPCSOLÓDÓ ADATSZOLGÁLTATÁSHOZ
      1.   Ez a melléklet az I. mellékletben található táblához kapcsolódó további útmutatót tartalmaz.
      ÁLTALÁNOS ÚTMUTATÓ
      2.   Gyakoriság
      2.1.   A táblához kapcsolódó adatszolgáltatás gyakoriságát e rendelet 1. cikke határozza meg.
      3.   Beküldési időpontok
      3.1.   A beküldési időpontokat a 2. cikk határozza meg.
      A TÁBLÁHOZ KAPCSOLÓDÓ ÚTMUTATÓ
      4.   Előjelre vonatkozó szabályok
      4.1.   Minden összeget pozitív számként kell feltüntetni.
      4.2.   A táblák kitöltésénél a következő formátumokat és jogi hivatkozásokat kell figyelembe venni:
      
                  A tábla azonosítója
               
               
                  Útmutató
               
            
                  10
               
               
                  
                     A központi szerződő fél neve
                  
               
            
                  Formátum
               
               
                  Szöveg, tetszőleges számú karakter
               
            
                  20
               
               
                  
                     A garanciaalap azonosítója
                  
               
            
                  Jogi hivatkozások
               
               
                  A 648/2012/EU rendelet 50c. cikkének (1) bekezdése
               
            
                  Útmutató
               
               
                  Az 50c. cikk (1) bekezdésének megfelelően, amennyiben a központi szerződő félnek egynél több garanciaalapja van, az említett cikk első albekezdése szerinti információt minden egyes garanciaalapra vonatkozóan külön tünteti fel
               
            
                  Formátum
               
               
                  Szöveg, tetszőleges számú karakter
               
            
                  Számítás
               
               
                  Nincs
               
            
                  30
               
               
                  
                     A kiszámítás időpontja
                  
               
            
                  Jogi hivatkozások
               
               
                  E rendelet 1. cikkének (2) bekezdése
               
            
                  Megjegyzés
               
               
                  A kiszámítás időpontja e rendelet 1. cikke (2) bekezdésének megfelelően, az előírt gyakoriság függvényében
               
            
                  Formátum
               
               
                  ÉÉÉÉ-HH-NN
                  Év négy számjeggyel, kötőjel, hónap két számjeggyel, kötőjel, nap két számjeggyel
               
            
                  Számítás
               
               
                  Nincs
               
            
                  40
               
               
                  
                     Feltételezett tőke (KCCP)
                  
               
            
                  Jogi hivatkozások
               
               
                  A 648/2012/EU rendelet 50c. cikke (1) bekezdésének a) pontja
               
            
                  Útmutató
               
               
                  Az adatszolgáltatás pénznemét az ISO 4217 pénznemkód használatával kell megadni, a kódot szóköz és az összeg követi. A számok 1 %-nál kisebb kerekítési hibával kerekíthetők
               
            
                  Formátum
               
               
                  ISO pénznemkód és összeg
               
            
                  Számítás
               
               
                  A feltételezett tőkét a 648/2012/EU rendelet 50a. cikkének (2) bekezdésében előírtaknak megfelelően kell kiszámítani
               
            
                  50
               
               
                  
                     Az előre finanszírozott hozzájárulások összege (DFCM)
                  
               
            
                  Jogi hivatkozások
               
               
                  A 648/2012/EU rendelet 50c. cikke (1) bekezdésének b) pontja
               
            
                  Számítás
               
               
                  Az előre finanszírozott hozzájárulásokat a klíringtagok előre finanszírozott hozzájárulásainak összegeként kell kiszámítani az 575/2013/EU rendelet 308. cikkének (2) bekezdésében előírtaknak megfelelően
               
            
                  Útmutató
               
               
                  Az adatszolgáltatás pénznemét az ISO 4217 pénznemkód használatával kell megadni, a kódot szóköz és az összeg követi. A számok 1 %-nál kisebb kerekítési hibával kerekíthetők
               
            
                  Formátum
               
               
                  ISO pénznemkód és összeg
               
            
                  60
               
               
                  
                     Az előre finanszírozott pénzügyi források azon összege, amelyet a többi klíringtag által a garanciaalapba befizetett hozzájárulások (DFCCP) felhasználását megelőzően kell felhasználni
                  
               
            
                  Jogi hivatkozások
               
               
                  A 648/2012/EU rendelet 50c. cikke (1) bekezdésének c) pontja
               
            
                  Számítás
               
               
                  A központi szerződő fél valamennyi klíringtagja előre finanszírozott hozzájárulásának összegét az 575/2013/EU rendelet 308. cikke (3) bekezdésének c) pontjában előírtak szerint kell kiszámítani
               
            
                  Útmutató
               
               
                  Az adatszolgáltatás pénznemét az ISO 4217 pénznemkód használatával kell megadni, a kódot szóköz és az összeg követi. A számok 1 %-nál kisebb kerekítési hibával kerekíthetők
               
            
                  Formátum
               
               
                  ISO pénznemkód és összeg
               
            
                  70
               
               
                  
                     Az összes klíringtag száma (N)
                  
               
            
                  Jogi hivatkozások
               
               
                  A 648/2012/EU rendelet 50c. cikke (1) bekezdésének d) pontja
               
            
                  Számítás
               
               
                  A központi szerződő fél klíringtagjainak száma
               
            
                  Formátum
               
               
                  Egész szám
               
            
                  80
               
               
                  
                     Koncentrációs tényező (β)
                  
               
            
                  Jogi hivatkozások
               
               
                  A 648/2012/EU rendelet 50c. cikke (1) bekezdésének e) pontja
               
            
                  Számítás
               
               
                  A koncentrációs tényezőt a 648/2012/EU rendelet 50d. cikkének c) pontjában előírtaknak megfelelően kell kiszámítani
               
            
                  Útmutató
               
               
                  Az adatszolgáltatás pénznemét az ISO 4217 pénznemkód használatával kell megadni, a kódot szóköz és az összeg követi. A számok 1 %-nál kisebb kerekítési hibával kerekíthetők
               
            
                  Formátum
               
               
                  ISO pénznemkód és összeg
               
            
                  90
               
               
                  
                     Az alapletét teljes összege
                  
               
            
                  Jogi hivatkozások
               
               
                  A 648/2012/EU rendelet 89. cikke (5a) bekezdésének harmadik albekezdése
               
            
                  Számítás
               
               
                  A központi szerződő fél által klíringtagjaitól kapott alapletét teljes összegét a 153/2013/EU felhatalmazáson alapuló rendelet 24–27. cikkében előírtak szerint kell kiszámítani
               
            
                  Útmutató
               
               
                  Ezt az adatot csak akkor kell jelenteni, amennyiben indokolt. Az adatszolgáltatás pénznemét az ISO 4217 pénznemkód használatával kell megadni, a kódot szóköz és az összeg követi. A számok 1 %-nál kisebb kerekítési hibával kerekíthetők
               
            
                  Formátum
               
               
                  ISO pénznemkód és összeg